যদিও ১৯৪০ সালের এপ্রিল পর্যন্ত পশ্চিম রণাঙ্গন অনেকাংশেই ছিল শান্ত, মিত্রবাহিনীর সঙ্গে জার্মানদের সংঘর্ষের সূত্রপাত হয় নরওয়েজিয়ান অভিযানের হাত ধরে, যখন জার্মানরা ডেনমার্ক ও নরওয়ে আক্রমণ করে ("অপারেশন ওয়েসেরুবুং")। এতে করে জার্মানরা মিত্রবাহিনীর আগেই এসমস্ত এলাকা দখল করতে সক্ষম হয়; এদিকে মিত্রবাহিনীর পরিকল্পনা ছিল স্ক্যান্ডিনিভিয়ায় তাদের বাহিনী স্থাপন করে জার্মানিকে চতুর্পাশ থেকে ঘেরাও করবে এবং সুইডেন থেকে তাদের কাঁচামাল সরবরাহকে বন্ধ করবে, জার্মানদের এই অভিযানের ফলে মিত্রশক্তির এ পরিকল্পনা ভেস্তে যায়। তথাপি, মিত্ররা নরওয়ের সমুদ্রতটে তাদের সেনাবাহিনী নিয়ে জলে ও স্থলে পাল্টা আক্রমণ চালালে জার্মানরা তাদের রুখে দেয়, নরওয়েজিয়ান সেনাবাহিনী জার্মান বাহিনীর কাছে পরাস্ত হয় এবং নিজদেশ থেকে বিতাড়িত হয়। তবে, নরওয়ের দখল নিয়ে দুই মাসব্যপী এ যুদ্ধে, জার্মান নৌবাহিনী "ক্রিগ্‌স ম্যারিন" ব্যপক ক্ষয়ক্ষতির শিকার হয়।

ফোনি যুদ্ধ (Phoney War)
১৯৪৪-১৯৪৫: দ্বিতীয় রণাঙ্গন
প্যারিস থেকে রাইন নদীর দিকে মিত্রবাহিনীর অগ্রযাত্রা
স্ক্যান্ডিনেভিয়া